Lenny Eriksson

Lenny Eriksson (født 26. april 1954 i Sverige) er en svensk trener og tidligere ishockeyspiller. Han har trent Sparta Warriors. Moderklubben hans er Hedesunda IF, og han har også spilt for Brynäs IF, Örebro ik og Storhamar Dragons.

Da Lenny Eriksson kom til Storhamar var han med sin erfaring fra Elitserien var en betydelig tilvekst for klubben. Han var en sterk og tøff back, og med sine offensive kvaliteter fungerte han nesten som en fjerde løper. Han laget mellom 30 og 40 poeng i de fleste av sine fem sesonger for Storhamar.

Han var et naturlig valg som trener da Lasse Beckman takket for seg på slutten av 1986-87-sesongen. Han fungerte som spillende trener fram til 1989, da han la opp som spiller og ble trener på heltid. Etter en svak start på sesongen 1990-91 ble han og styret i Storhamar høsten 1990 enige om å avslutte samarbeidet.

Lenny Eriksson fortsatte trenerkarrieren i Lillehammer, og senere flere svenske klubber. Før sesongen 2010/11 ble han trener for Sparta Warriors, som han vant «The Double» med.

Referanser 

Svenske ishockeyspillere
Svenske ishockeytrenere
Ishockeyspillere for Storhamar Hockey
Ishockeyspillere for Brynäs IF
Fødsler i 1954
Utenlandske ishockeytrenere i Norge